The Accused (cinta de 1988)

:*Iste articlo ye sobre una cinta de cine de drama chudicial estrenada en 1988; ta atros usos, se veiga *'The Accused** y **The Accused (cinta)***.

***The Accused*** (títol orichinal en [[Idioma anglés|anglés]], en [[Idioma aragonés|aragonés]] ***Os acusaus***, estrenada en [[Aragón]] con o títol en [[Idioma castellano|castellano]] de ***Acusados***, en aragonés ***Acusaus**') ye una cinta de cine estausunidense de cine de drama chudicial estrenada l'anyo 1988, dirichida por Jonathan Kaplan seguntes un guión orichinal de Tom Topor, con una banda sonora orichinal de Brad Fiedel, una dirección de fotografía de Ralf D. Bode y una producción cinematografica de Stanley R. Jaffe y Sherry Lansing ta la productora cinematografica *[[Paramount Pictures]]*. Conta con un elenco d'actors formau por Jodie Foster, Kelly McGillis, Bernie Coulson, Leo Rossi, Ann Hearn, Carmen Argenziano, Steve Antin, Tom O'Brien, Peter Van Norden, Terry David Mulligan, Woody Brown, Tom Heaton, Andrew Kavadas, Scott Paulin, Tom McBeath, Kim Kondrashoff y Veena Sood, entre d'atros.

O 18 d'abril de 1987 una mesacha de 24 anyadas, *Sarah Tobias*, ye brutalment violada en un bar por un grupo de tres hombres, a la vegada que los clients d'ixe bar no nomás no fan cosa ta impedir-lo so que, amás, refirman chilando y reindo la violación. *Katheryn Murphy* ye la fiscal a qui asignan o caso y bien luego troba lo problema de que encara que las evidencias fisicas d'a violación son claras son claras o pasau d'a victima no masiau conforme con a moralidat meya, o feito que hese coquetiau con os violadors antes d'a violación y lo feito que hese consumiu drogas y consumiu bebidas alcolicas farán que sóa complicau que la suya versión sía credible ta un churau en un chudicio. Negocia con os violadors un alcuerdo por o cual se declaran culpables d'un delicto menor con una condena de 9 meses, pero sin reconoixer en garra momento garra conducta sexual. *Sarah* siente ixo como una esbarriada. Meses dimpués, un d'os violadors acosa a *Sarah* en un aparcamento y la mesacha en fuyir en o suyo automóbil tien un accident y ingresa en un hespital. *Katheryn* se siente culpable y decide procesar a los hombres que refirmoron a violación ta que amás si consigue que los declaren culpables quedará demostrada la violación y decayerá l'alcuerdo con os violadors, que cumplirán asinas 5 anyadas de condena.

A cinta, que se basa en feitos reals, s'ambienta en 1987 en Washington y las suyas escenas se filmoron en Delta y Vancouver (Columbia Britanica) en Canadá y en a Garchola Estatal de San Quentin en San Quentin (California) en os Estaus Unius.

*The Accused* ye una cinta que ha recibiu cuantos premios y nominacions, en destacando un Premio Oscar a la Millor Actriz en 1989 en a 61<sup>ena</sup> edición d'os Premios Oscar; una nominación ixe mesmo anyo a lo Premio BAFTA a la Millor Actriz en a 43<sup>ena</sup> edición d'os Premios BAFTA; un Premio David de Donatello a la Millor Actriz Forana en a 34<sup>ena</sup> edición d'os Premios David de Donatello, tamién en 1989; y un Premio Globo d'Oro a la Millor Actriz Dramatica en a 46<sup>ena</sup> edición d'os Premios Globos d'Oro, igualment en 1989.

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''The Accused'' en Internet Movie Database.
*  ''The Accused'' en Box Office Mojo.
*  ''The Accused'' en Rotten Tomatoes.
*  ''The Accused'' en TCM Movie.
*  ''The Accused'' en Internet Movie Database.